Денисов ауданы

Денисов ауданы  — Қостанай облысының батыс бөлігіндегі әкімшілік бөлініс. Жер аумағы — 6,8 мың км². Аудан орталығы — Денисовка ауылы.

 Географиялық орны 
Шығысында Бейімбет Майлин, оңтүстігінде Жітіқара, Қамысты аудандарымен, солтүстігі мен батысында Ресей Федерациясымен шектеседі.

 Жер бедері 
Аудан жері жазық, шығысқа қарай еңіс келетін Орал сырты үстірті мен Торғай Үстіртінің солтүстік тұсын алып жатыр. Кен байлықтарынан құрылыстық тас, әктас кездеседі.

 Климаты, өсімдігі мен жануарлар дүниесі 
Климаты шұғыл континенттік. Қысы суық ызғарлы, жазы ыстық, құрғақ. Қаңтардағы ауаның орташа температурасы — -17…-18°С, шілдеде — 19…21°С. Жауын-шашынның жылдық орташа мөлшері — 250–300 мм. Басты өзендері: Тобыл, Әйет және оның салалары — Қарағайлыәйет және Қамыстыәйет. Тобыл өзенінде Жоғарғы Тобыл бөгені, Қамыстыәйет өзенінде Қамысты бөгені салынған. Ірі көлдері: Жақсы Алакөл, Светлое, Шыбындысор және Айқоныс. Ауданының жері, негізінен, қара және қызыл қоңыр топырақты, сортаң топырақтар да кездеседі. Өсімдігі жусан аралас қау мен селеу, бетеге аралас далалық шөптерден тұрады. Жануарлар дүниесінен қасқыр, түлкі, сарышұнақ, қосаяқ; құстардан қаз, үйрек, аққу, тырна, қызғыш, бозторғай, т.б. мекендейді.

 Халқы 
 1939  1959  1970  1979  1989Ресей империясы,  КСРО халық санақтары  1999  2009ҚР халық санақтары   2021 23065  32697  37420  33612  34718  29333  21912  17571
Тұрғындар саны – 18 376 адам (2019). Ұлттық құрамы: қазақтар – 27,20%, орыстар – 39,43%, украиндар – 16,29%, немістер – 7,43%, беларустар – 2,86%, татарлар – 1,59%, башқұрттар – 0,91%, әзербайжандар – 0,83%, басқа ұлт өкілдері –3,45%.

 Әкімшілік бөлінісі 
26 елді мекен 2 ауылдық әкімдік пен 10 ауылдық округке біріктірілген:
 Әкімшілік бірлік  Орталығы  Елді мекендері  Халқы (2021) Архангель ауылдық округі Жалтыркөл ауылы  2  950 Аршалы ауылдық округі Аршалы ауылы  4  957 Әйет ауылдық округі  Әйет ауылы  2  1167 Глебов ауылдық әкімдігі  Глебовка ауылы  1  539 Денисов ауылдық округі  Денисовка ауылы  3  6129 Красноармейский ауылдық округі  Фрунзе ауылы  3  1556 Қырым ауылдық әкімдігі Қырым ауылы  1  674 Перелески ауылдық округі Перелески ауылы  1  1457 Покров ауылдық округі Покровка ауылы  2  459 Приречен ауылдық округі  Приреченка ауылы  2  886 Свердлов ауылдық округі  Свердловка ауылы  3  698 Тельман ауылдық округі  Антоновка ауылы  2  1448

 Ірі елді мекендері 
 Елді мекен  Халқы (2021) Денисовка  5186 Перелески  1457 Фрунзе  1194 Антоновка  1081 Әйет  725 Крымское  664 Свердловка  625 Жалтыркөл  604 Некрасовка  591 Приреченка  557 Глебовка  539

 Шаруашылығы 
Ауыл  шаруашылығына пайдаланылатын жер аумағы — 452,5 мың га, оның ішінде 329,7 мың га егістік, 116 мың га жайылым бар. Денисов ауданы арқылы батыстан шығысқа қарай Ақмола – Қарталы темір жолы, оңтүстік-батыстан солтүстік-шығысқа қарай Қостанай – Жітіқара темір жолы, сондай-ақ республикалық маңызы бар Қостанай – Рудный – Тобыл – Жітіқара автомобиль магистралі өтеді. Аудан ішіндегі елді мекендер автомобиль жолдары арқылы байланысқан.

 Дереккөздер 

Санат:Денисов ауданы